Lloc de Vida inicia les vacances amb divertides activitats d’oci i temps lliure
2025-07-24

Un any més, l’Associació Lloc de Vida de Burjassot està duent a terme activitats d’oci i temps lliure saludable per als xiquets, xiquetes i adolescents del municipi i de Benimàmet, amb la finalitat que gaudisquen de les vacances d’estiu d’una manera divertida.

Amb manualitats, tallers, treball en equip, excursions i activitats diverses que finalitzaran amb un campament, Lloc de Vida pretén que els participants en les activitats gaudisquen i ho passen bé en els dies d’estiu.

Estes activitats són possibles gràcies a la col·laboració de l’Ajuntament de Burjassot, del Programa CaixaProinfancia, Càritas Diocesana i Cárnicas Serrano.